Aruküla–Kostivere tee

Aruküla–Kostivere tee (registrinumbriga 11304) on kõrvalmaantee Raasiku ja Jõelähtme vallas (Aruküla alevikus tänavana Tallinna maantee). Tee pikkus on 9,2 km.

Tee saab alguse Lagedi–Aruküla–Peningi tee kaheteistkümnendal kilomeetril Aruküla aleviku ja Igavere küla piiril (Raasiku vallas) ning lõpeb Maardu–Raasiku tee kolmandal kilomeeril Vandjala külas (Jõelähtme vallas).

Tee kulgeb läbi Igavere, Kurgla ja Vandjala küla ning Aruküla aleviku.

Tee ei ületa ühtegi silda, küll aga 15 truupi. Teele jääb 2 bussipeatust: Aruküla kool, Aruküla.

Teega ristub kaheksandal kilomeetril Kostivere tee ja üheksandal kilomeetril Lagedi–Kostivere tee.

Aruküla alevikus on tee asfaltkattega ja mustkattega, edasi jätkub pinnatud kruusatee, alates 7. kilomeetrist on tee mustkattega. Tee klass on V. Liiklussagedus teel on 200-500 autot ööpäevas. Kiiruspiirang on Aruküla alevikus (50 km/h). Samas on ka tee valgustatud.

Eesti kõrvalmaanteed
Raasiku vald
Jõelähtme vald